title: Tarybos sprendimas (ES) 2021/176 2021 m. vasario 5 d. dėl Susitarimo dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis klausimus (Bonos susitarimo) pakeitimų, susijusių su to Susitarimo taikymo srities išplėtimu ir Ispanijos Karalystės prisijungimu prie to Susitarimo, sudarymo

text:
2021 2 16

                  LT

                  Europos Sąjungos oficialusis leidinys

                  L 54/1

         TARYBOS SPRENDIMAS (ES) 2021/176
         2021 m. vasario 5 d.
         dėl Susitarimo dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis klausimus (Bonos susitarimo) pakeitimų, susijusių su to Susitarimo taikymo srities išplėtimu ir Ispanijos Karalystės prisijungimu prie to Susitarimo, sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį ir 196 straipsnio 2 dalį kartu su 218 straipsnio 6 dalies a punkto v papunkčiu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     Susitarimą dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis klausimus (toliau – Bonos susitarimas) (2) Europos ekonominė bendrija sudarė 1989 m. rugsėjo 1 d. įsigaliojusiu Tarybos sprendimu 84/358/EEB (3). 1989 m. Bonos susitarimas buvo iš dalies pakeistas. Tie pakeitimai buvo patvirtinti Tarybos sprendimu 93/540/EEB (4) ir įsigaliojo 1994 m. balandžio 1 d.;

                     (2)

                     Taryba savo 2019 m. spalio 7 d. sprendimu įgaliojo Komisiją Sąjungos vardu vesti derybas dėl Bonos susitarimo materialinės ir geografinės taikymo srities pakeitimų;

                     (3)

                     remdamosi Bonos susitarimo 16 straipsnio 1 dalimi, Susitariančiosios Šalys apsvarstė pasiūlymą dėl pakeitimo, kuriuo išplečiama Bonos susitarimo taikymo sritis, siekiant pagerinti bendradarbiavimą vykdant prižiūrint, kaip laikomasi Tarptautinės konvencijos dėl teršimo iš laivų prevencijos, pasirašytos Londone 1973 m. lapkričio 2 d. ir papildytos 1978 m. vasario 17 d. protokolu (toliau – MARPOL konvencija), VI priedo reikalavimų. Be to, Susitariančiosios Šalys taip pat apsvarstė Bonos susitarimo ir jo priedo pakeitimus, susijusius su Ispanijos prisijungimu prie šio susitarimo pagal jo 20 straipsnį;

                     (4)

                     pagal 2019 m. spalio 7 d. Tarybos sprendimą Komisija vedė derybas dėl Bonos susitarimo pakeitimų, kurie buvo vieningai priimti dviem sprendimais 2019 m. spalio 9–11 d. Bonoje vykusiame trisdešimt pirmajame Bonos susitarimo Susitariančiųjų Šalių susirinkime;

                     (5)

                     tie pakeitimai turėtų būti patvirtinti Europos Sąjungos vardu,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinami Susitarimo dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis klausimus (Bonos susitarimo) pakeitimai, susiję su to Susitarimo taikymo srities išplėtimu ir Ispanijos Karalystės prisijungimu prie to Susitarimo, sudarymo, kuriuos Susitariančiosios Šalys priėmė 2019 m. spalio 9–11 d. Bonoje vykusiame trisdešimt pirmajame susirinkime (5).

            2 straipsnis
            Tarybos pirmininkas paskiria asmenį (-is), įgaliotą (-us) Sąjungos vardu pateikti Bonos susitarimo 16 straipsnyje numatytą pranešimą (6).

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. vasario 5 d.

                  Tarybos vardu

                  Pirmininkė

               A. P. ZACARIAS

            (1)  2021 m. sausio 19 d. pritarimas.

            (2)  OL L 188, 1984 7 16, p. 9.

            (3)  1984 m. birželio 28 d. Tarybos sprendimas 84/358/EEB dėl Susitarimo dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis klausimus sudarymo (OL L 188, 1984 7 16, p. 7).

            (4)  1993 m. spalio 18 d. Tarybos sprendimas 93/540/EEB, patvirtinantis tam tikrus Susitarimo dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis klausimus (Bonos susitarimo) pakeitimus (OL L 263, 1993 10 22, p. 51).

            (5)  Sprendimų dėl Bonos susitarimo pakeitimų tekstai paskelbti šip Oficialiojo leidinio p. 3 ir p. 6.

            (6)  Bonos susitarimo pakeitimų įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: Tarybos sprendimas 2021 m. balandžio 23 d kuriuo priimama Tarybos pozicija dėl 2021 finansinių metų Europos Sąjungos taisomojo biudžeto Nr. 2 projekto 2021/C 161 I/02

text:
2021 5 3

                  LT

                  Europos Sąjungos oficialusis leidinys

                  CI 161/2

         TARYBOS SPRENDIMAS
         2021 m. balandžio 23 d
         kuriuo priimama Tarybos pozicija dėl 2021 finansinių metų Europos Sąjungos taisomojo biudžeto Nr. 2 projekto
         (2021/C 161 I/02)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (1), ypač į jo 44 straipsnį,
         kadangi:

                     —

                     2021 m. kovo 17 d. buvo galutinai priimtas 2021 finansinių metų Sąjungos biudžetas (2);

                     —

                     2021 m. kovo 24 d. Komisija pateikė pasiūlymą dėl 2021 finansinių metų bendrojo biudžeto taisomojo biudžeto Nr. 2 projekto;

                     —

                     atsižvelgiant į precedento neturinčią krizę ir poreikį nedelsiant finansuoti greitą politinį atsaką, tikslinga išimties tvarka susitarti dėl Komisijos pasiūlymo numatyti galimo per pandemiją atsirandančių poreikių poveikio biudžetui galimybių pagal skubios paramos priemonę (100 mln. EUR). Toks biudžeto sudarymo būdas neturėtų būti precedentu, o Komisija su šiuo rezervu susijusius asignavimus turėtų naudoti tik kovai su COVID-19 pandemija, vykdant veiksmus, tinkamus finansuoti pagal 2020 m. balandžio 14 d. Tarybos reglamentą (ES) 2020/521, kuriuo pagal Reglamentą (ES) 2016/369 aktyvuojamas skubios paramos teikimas ir dėl COVID-19 protrūkio iš dalies keičiamos to reglamento nuostatos (3);

                     —

                     siekiant 2021 m. skubiai suteikti pakankamai asignavimų pagal skubios paramos priemonę (SPP) ir atsižvelgiant į ES įnašą Europos ligų prevencijos ir kontrolės centrui (ECDC) reaguojant į COVID-19 pandemiją, Taryba turi nedelsdama priimti poziciją dėl 2021 m. bendrojo biudžeto taisomojo biudžeto Nr. 2 projekto. Todėl yra pagrįsta, remiantis Tarybos darbo tvarkos taisyklių 3 straipsnio 3 dalimi, sutrumpinti Protokolo Nr. 1 4 straipsnyje nustatytą aštuonių savaičių laikotarpį, per kurį turi būti informuojami nacionaliniai parlamentai,

               NUSPRENDĖ:

            Vienintelis straipsnis
            Tarybos pozicija dėl 2021 finansinių metų Europos Sąjungos taisomojo biudžeto Nr. 2 projekto buvo priimta 2021 m. balandžio 23 d.
            Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

            Priimta 2021 m. balandžio 23 d. Briuselyje.

                  Tarybos vardu

                  Pirmininkė

               A. P. ZACARIAS

            (1)  OL L 193, 2018 7 30, p. 1.

            (2)  OL L 93, 2021 3 17, p. 1.

            (3)  OL L 117, 2020 4 15, p. 3.


title: Tarybos sprendimas 2021 m. gegužės 6 d. kuriuo skiriami dvylika Europos cheminių medžiagų agentūros Valdančiosios tarybos narių 2021/C 185/02

text:
2021 5 12

                  LT

                  Europos Sąjungos oficialusis leidinys

                  C 185/4

         TARYBOS SPRENDIMAS
         2021 m. gegužės 6 d.
         kuriuo skiriami dvylika Europos cheminių medžiagų agentūros Valdančiosios tarybos narių
         (2021/C 185/02)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ir ypač į jo 79 straipsnį,
         kadangi:

                     (1)

                     Reglamento (EB) Nr. 1907/2006 79 straipsnyje nustatyta, kad Taryba Europos cheminių medžiagų agentūros valdančiosios tarybos (toliau – Valdančioji taryba) nariais turi skirti po vieną atstovą iš kiekvienos valstybės narės;

                     (2)

                     Valdančiosios tarybos nariai turi būti skiriami atsižvelgiant į atitinkamą jų patirtį ir kompetenciją cheminių medžiagų saugos ar cheminių medžiagų reguliavimo srityse, kartu užtikrinant, kad tarybos sudėtyje būtų atitinkamą patirtį bendrais, finansiniais ir teisiniais klausimais turinčių narių;

                     (3)

                     kadencijos trukmė yra ketveri metai, ji gali būti vieną kartą atnaujinta;

                     (4)

                     2007 m. birželio 7 d. sprendimu (2) Taryba paskyrė 27 Valdančiosios tarybos narius;

                     (5)

                     Čekijos, Airijos, Ispanijos, Prancūzijos, Italijos, Liuksemburgo, Vengrijos, Nyderlandų, Austrijos, Slovėnijos, Suomijos ir Švedijos pasiūlyti Valdančiosios tarybos nariai buvo paskirti laikotarpiui iki 2021 m. gegužės 31 d.;

                     (6)

                     Tarybai buvo pateiktos kandidatūros iš visų atitinkamų valstybių narių,

               PRIĖMĖ ŠĮ SPRENDIMĄ:

            1 straipsnis
            Valdančiosios tarybos nariais antrai kadencijai – nuo 2021 m. birželio 1 d. iki 2025 m. gegužės 31 d. – skiriami šie asmenys (vardas, pavardė, pilietybė, gimimo data):

                        —

                        Tatjana KOLESNIKOVA, čekė, 1969 m. lapkričio 24 d.;

                        —

                        Óscar Valentín GONZÁLEZ SÁNCHEZ, ispanas, 1972 m. kovo 8 d.;

                        —

                        Paul KRAJNIK, austras, 1964 m. sausio 20 d.;

                        —

                        Alojz GRABNER, slovėnas, 1965 m. liepos 23 d.;

                        —

                        Hanna Maria KORHONEN, suomė, 1964 m. rugpjūčio 8 d.

            2 straipsnis
            Valdančiosios tarybos nariais pirmai kadencijai – nuo 2021 m. birželio 1 d. iki 2025 m. gegužės 31 d. – skiriami šie asmenys (vardas, pavardė, pilietybė, gimimo data):

                        —

                        Stephen Patrick CURRAN, airis, 1962 m. liepos 24 d.;

                        —

                        Karine BOQUET, prancūzė, 1973 m. liepos 21 d.;

                        —

                        Pasqualino ROSSI, italas, 1962 m. gegužės 16 d.;

                        —

                        Jérôme FAÉ, liuksemburgietis, 1989 m. lapkričio 25 d.;

                        —

                        Szilvia DEIM, vengrė, 1971 m. lapkričio 21 d.;

                        —

                        Kees HOPPENER, olandas, 1960 m. liepos 15 d.;

                        —

                        Per ÄNGQUIST, švedas, 1969 m. gegužės 21 d.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. gegužės 6 d.

                  Tarybos vardu

                  Pirmininkas

               J. BORRELL FONTELLES

            (1)  OL L 396, 2006 12 30, p. 1.

            (2)  2007 m. birželio 7 d. Tarybos sprendimas dėl Europos cheminių medžiagų agentūros valdančiosios tarybos 27 narių skyrimo (OL C 134, 2007 6 16, p. 6).


title: Tarybos sprendimas (ES) 2021/777 2021 m. gegužės 10 d. dėl pozicijos, kurios Europos Sąjungos vardu turi būti laikomasi Tarptautinėje javų taryboje, dėl 1995 m. Prekybos javais konvencijos galiojimo pratęsimo

text:
2021 5 12

                  LT

                  Europos Sąjungos oficialusis leidinys

                  L 167/39

         TARYBOS SPRENDIMAS (ES) 2021/777
         2021 m. gegužės 10 d.
         dėl pozicijos, kurios Europos Sąjungos vardu turi būti laikomasi Tarptautinėje javų taryboje, dėl 1995 m. Prekybos javais konvencijos galiojimo pratęsimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Tarybos sprendimu 96/88/EB (1) Sąjunga sudarė 1995 m. Prekybos javais konvenciją (toliau – Konvencija) ir ši įsigaliojo 1995 m. liepos 1 d. Konvencija buvo sudaryta trejų metų laikotarpiui;

                     (2)

                     pagal Konvencijos 33 straipsnį Tarptautinė javų taryba Konvencijos galiojimą kiekvieną kartą gali pratęsti tolesniam ne ilgesniam kaip dvejų metų laikotarpiui. Nuo Konvencijos sudarymo ji buvo reguliariai pratęsiama kitiems dvejų metų laikotarpiams. Paskutinį kartą Konvencija buvo pratęsta Tarptautinės javų tarybos sprendimu 2019 m. birželio 10 d. ir galioja iki 2021 m. birželio 30 d.;

                     (3)

                     2021 m. birželio 7 d. vyksiančioje 53-iojoje sesijoje Tarptautinė javų taryba turi nuspręsti dėl Konvencijos galiojimo pratęsimo dar vienam ne ilgesniam kaip dvejų metų laikotarpiui – nuo 2021 m. liepos 1 d.;

                     (4)

                     Konvencijos galiojimo pratęsimas atitinka Sąjungos interesus, todėl tikslinga nustatyti poziciją, kurios Sąjungos vardu turi būti laikomasi 53-iojoje Tarptautinės javų tarybos sesijoje,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi 53-iojoje Tarptautinės javų tarybos sesijoje, yra balsuoti už 1995 m. Prekybos javais konvencijos galiojimo pratęsimą dar vienam ne ilgesniam kaip dvejų metų laikotarpiui – nuo 2021 m. liepos 1 d.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. gegužės 10 d.

                  Tarybos vardu

                  Pirmininkas

               J. BORRELL FONTELLES

            (1)  1995 m. gruodžio 19 d. Tarybos sprendimas 96/88/ΕΒ dėl Europos bendrijos Prekybos javais konvencijos ir Pagalbos maistu konvencijos, sudarančių 1995 m. Tarptautinį susitarimą dėl javų, patvirtinimo (OL L 21, 1996 1 27, p. 47).


title: Tarybos sprendimas (ES) 2021/780 2021 m. gegužės 10 d. dėl pozicijos, kurios Europos Sąjungos vardu turi būti laikomasi Pasaulio prekybos organizacijos Taryboje dėl intelektinės nuosavybės teisių aspektų, susijusių su prekyba

text:
2021 5 12

                  LT

                  Europos Sąjungos oficialusis leidinys

                  L 167/45

         TARYBOS SPRENDIMAS (ES) 2021/780
         2021 m. gegužės 10 d.
         dėl pozicijos, kurios Europos Sąjungos vardu turi būti laikomasi Pasaulio prekybos organizacijos Taryboje dėl intelektinės nuosavybės teisių aspektų, susijusių su prekyba
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Pasaulio prekybos organizacijos steigimo sutartis, įskaitant jos 1, 2 bei 3 prieduose pateiktas sutartis (toliau – Marakešo sutartis), buvo Sąjungos sudarytos Tarybos sprendimu 94/800/EB (1) ir įsigaliojo 1995 m. sausio 1 d.;

                     (2)

                     kaip nustatyta Sutarties dėl intelektinės nuosavybės teisių aspektų, susijusių su prekyba, įtrauktos į Marakešo sutarties 1C priedą (toliau – TRIPS sutartis), 66 straipsnio 1 dalyje, Pasaulio prekybos organizacijos Taryba dėl intelektinės nuosavybės teisių aspektų, susijusių su prekyba (toliau – TRIPS taryba) turi, gavusi tinkamai motyvuotą mažiausiai išsivysčiusios šalies narės prašymą, pratęsti pereinamąjį laikotarpį, kuriuo mažiausiai išsivysčiusios šalys narės neprivalo taikyti TRIPS sutarties nuostatų, išskyrus 3, 4 ir 5 straipsnių nuostatas;

                     (3)

                     galiojantis pereinamasis laikotarpis, dėl kurios susitarta 2013 m. birželio 11 d. TRIPS tarybos sprendime, baigsis 2021 m. liepos 1 d.;

                     (4)

                     2020 m. spalio 1 d. Čadas mažiausiai išsivysčiusių šalių narių grupės vardu oficialiai pateikė prašymą pratęsti pereinamąjį laikotarpį;

                     (5)

                     2021 m. birželio 8 ir 9 d. oficialioje sesijoje TRIPS taryba turi priimti sprendimą dėl prašymo pratęsti pereinamąjį laikotarpį, pagal TRIPS sutarties 66 straipsnio 1 dalį taikomą mažiausiai išsivysčiusioms šalims narėms (toliau – TRIPS tarybos sprendimas);

                     (6)

                     tikslinga nustatyti poziciją, kurios Sąjungos vardu turi būti laikomasi TRIPS taryboje, nes TRIPS tarybos sprendimas bus privalomas Sąjungai;

                     (7)

                     mažiausiai išsivysčiusios šalys narės yra labiausiai pažeidžiama tarptautinės prekybos bendruomenės dalis ir jos susiduria su ekonominiais, finansiniais ir administraciniais apribojimais. Mažiausiai išsivysčiusioms šalims narėms reikalinga politinė erdvė ir lankstumas, kad jos galėtų spręsti vystymosi problemas, ir daugiau laiko TRIPS sutarčiai įgyvendinti;

                     (8)

                     tam tikro lygio intelektinės nuosavybės teisių (INT) apsauga ir užtikrinimas yra naudingi mažiausiai išsivysčiusioms šalims narėms, nes INT skatina inovacijas ir yra svarbi priemonė, padedanti siekti darnaus vystymosi. Kai kurios mažiausiai išsivysčiusios šalys narės jau ėmėsi veiksmų TRIPS sutarčiai įgyvendinti ir būtina jas skatinti nemažinti esamo INT apsaugos ir užtikrinimo lygio;

                     (9)

                     pereinamojo laikotarpio pratęsimas neribotam laikui, kaip siūlo mažiausiai išsivysčiusių šalių grupė, sulėtintų laipsnišką mažiausiai išsivysčiusių šalių, kaip daugiašalės prekybos sistemos narių, integraciją į tarptautinę intelektinės nuosavybės sistemą, remiantis TRIPS sutartyje nustatytais minimaliaisiais reikalavimais;

                     (10)

                     todėl tikslinga mažiausiai išsivysčiusioms šalims narėms ribotam 10 metų neviršijančiam laikotarpiui pratęsti TRIPS sutarties, išskyrus jos 3, 4 ir 5 straipsnius, įgyvendinimo pereinamąjį laikotarpį;

                     (11)

                     jei Pasaulio prekybos organizacijos narės pritartų tam, kad pereinamasis laikotarpis pagal TRIPS sutarties 66 straipsnio 1 dalį būtų pratęstas ilgesniam laikotarpiui arba neribotam laikui, Sąjunga neturėtų trukdyti siekti bendro sutarimo;

                     (12)

                     manoma, kad mažiausiai išsivysčiusių šalių narių prašymas išimtį taikyti papildomą 12 metų laikotarpį, skaičiuojamą nuo tada, kai mažiausiai išsivysčiusi šalis narė nustoja būti priskiriama mažiausiai išsivysčiusių šalių kategorijai, nepatenka į TRIPS sutarties 66 straipsnio 1 dalies taikymo sritį, nes tas straipsnis taikomas tik tada, kai pereinamojo laikotarpio pratęsimas yra susijęs su mažiausiai išsivysčiusių šalių narių tam tikrų TRIPS sutarties nuostatų įgyvendinimu. Todėl prašymui TRIPS tarybos sprendimu pagal TRIPS sutarties 66 straipsnio 1 dalį suteikti išimtį ne mažiausiai išsivysčiusioms šalims narėms neturėtų būti pritarta,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi Pasaulio prekybos organizacijos Taryboje dėl intelektinės nuosavybės teisių aspektų, susijusių su prekyba (toliau – TRIPS taryba), jos 2021 m. birželio 8 ir 9 d. oficialioje sesijoje:

                        a)

                        neturi būti reikalaujama, kad mažiausiai išsivysčiusios šalys narės taikytų Sutarties dėl intelektinės nuosavybės teisių aspektų, susijusių su prekyba (toliau – TRIPS sutartis), nuostatas, išskyrus jos 3, 4 ir 5 straipsnių nuostatas, ribotą 10 metų neviršijantį laikotarpį arba iki datos, nuo kurios jos neteks mažiausiai išsivysčiusios šalies narės statuso, priklausomai nuo to, kuri iš šių datų bus ankstesnė;

                        b)

                        jei Pasaulio prekybos organizacijos narės pritartų tam, kad pereinamasis laikotarpis pagal TRIPS sutarties 66 straipsnio 1 dalį būtų pratęstas ilgesniam laikotarpiui arba neribotam laikui, Sąjunga neturi trukdyti siekti bendro sutarimo;

                        c)

                        mažiausiai išsivysčiusios šalys narės turi užtikrinti, kad dėl bet kokių jų įstatymų, kitų teisės aktų ir praktikos pakeitimų, atliktų papildomu pereinamuoju laikotarpiu, nesumažėtų atitiktis TRIPS sutarties nuostatoms. Tačiau jei Pasaulio prekybos organizacijos narės nepritartų tam, kad būtų nustatyta tokia mažiausiai išsivysčiusių šalių narių pareiga, Sąjunga neturi trukdyti siekti bendro sutarimo;

                        d)

                        mažiausiai išsivysčiusių šalių narių prašymui išimtį taikyti papildomą 12 metų laikotarpį, skaičiuojamą nuo tada, kai mažiausiai išsivysčiusi šalis narė nustoja būti priskiriama mažiausiai išsivysčiusių šalių kategorijai, neturi būti pritarta, nes jis nepatenka į TRIPS sutarties 66 straipsnio 1 dalies taikymo sritį.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. gegužės 10 d.

                  Tarybos vardu

                  Pirmininkas

               J. BORRELL FONTELLES

            (1)  1994 m. gruodžio 22 d. Tarybos sprendimas 94/800/EB dėl daugiašalių derybų Urugvajaus raunde (1986–1994) priimtų susitarimų patvirtinimo Europos bendrijos vardu jos kompetencijai priklausančių klausimų atžvilgiu (OL L 336, 1994 12 23, p. 1).


title: Bendros pertvarkymo valdybos sprendimas (ES) 2021/789 2021 m. kovo 31 d. dėl 2019 finansinių metų Bendros pertvarkymo valdybos (BPV) biudžeto įvykdymo patvirtinimo ir sąskaitų uždarymo (SRB/PS/2021/03)

text:
2021 5 17

               LT

               Europos Sąjungos oficialusis leidinys

               L 173/15

      BENDROS PERTVARKYMO VALDYBOS SPRENDIMAS (ES) 2021/789
      2021 m. kovo 31 d.
      dėl 2019 finansinių metų Bendros pertvarkymo valdybos (BPV) biudžeto įvykdymo patvirtinimo ir sąskaitų uždarymo (SRB/PS/2021/03)
      BENDRA PERTVARKYMO VALDYBA,
      atsižvelgdama į sutartį dėl Europos Sąjungos veikimo,
      atsižvelgdama į 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), ypač į BPeM reglamento 50 straipsnio 1 dalies b punktą ir 63 straipsnio 8 dalį,
      atsižvelgdama į 2020 m. sausio 17 d. BPV finansinio reglamento 97, 98 ir 99 straipsnius,
      atsižvelgdama į BPV 2019 finansinių metų galutines metines finansines ataskaitas, patvirtintas 2020 m. birželio 24 d. (2019 finansinių metų galutinės ataskaitos),
      atsižvelgdama į BVP 2019 finansinių metų metinę ataskaitą, patvirtintą per 2020 m. gegužės 20 d. rašytinę procedūrą (2019 finansinių metų metinė ataskaita),
      atsižvelgdama į Europos Audito Rūmų ataskaitą dėl Bendros pertvarkymo valdybos (BPV) 2019 finansinių metų metinių ataskaitų kartu su BPV atsakymais (toliau – 2019 m. Audito Rūmų metinė ataskaita),
      atsižvelgdama į 2019 m. ataskaitą dėl galutinių metinių finansinių ataskaitų, įskaitant audito nuomones, kurias 2020 m. birželio 15 d. parengė „Mazars Réviseurs d’Enterprises“ (2019 m. Mazars audito ataskaita),
      atsižvelgdama į (vadovaujantis Reglamento (ES) 806/2014 92 straipsnio 4 dalimi parengtą) Europos Audito Rūmų ataskaitą dėl neapibrėžtųjų įsipareigojimų, atsiradusių dėl Bendros pertvarkymo valdybos, Tarybos ir Komisijos užduočių pagal BPV reglamentą vykdymo 2019 finansiniais metais (2019 m. Europos Audito Rūmų ataskaita dėl neapibrėžtųjų įsipareigojimų),
      atsižvelgdama į 2019 m. gruodžio 19 d. vidaus audito metinę ataskaitą, kuri Valdybai pateikta ir į kurią Valdyba atsižvelgė 2020 m. sausio 29 d. plenarinėje sesijoje (2019 m. vidaus audito metinė ataskaita),
      PRIĖMĖ ŠĮ SPRENDIMĄ:

                  1)

                  patvirtinti BPV pirmininkui, kad 2019 finansinių metų BPV biudžetas įvykdytas;

                  2)

                  patvirtinti BPV 2019 finansinių metų sąskaitų uždarymą;

                  3)

                  išdėstyti savo pastabas toliau pateikiamame pasiūlyme;

                  4)

                  pavesti Bendros pertvarkymo valdybos pirmininkui pranešti apie šį sprendimą Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serija) ir Bendros pertvarkymo valdybos interneto svetainėje.

               Bendros pertvarkymo valdybos vardu

            Dr. Thorsten PÖTZSCH

               Plenarinės sudėties valdybos narys

         (1)  OL L 225, 2014 7 30, p. 1.


title: Valstybių narių vyriausybių atstovų sprendimas (ES) 2021/798 2021 m. balandžio 21 d. kuriuo skiriami du Teisingumo Teismo teisėjai ir du generaliniai advokatai

text:
2021 5 19

                  LT

                  Europos Sąjungos oficialusis leidinys

                  L 176/3

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES) 2021/798
         2021 m. balandžio 21 d.
         kuriuo skiriami du Teisingumo Teismo teisėjai ir du generaliniai advokatai
         EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
         atsižvelgdami į Europos Sąjungos sutartį, ypač į jos 19 straipsnį,
         atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
         kadangi:

                     (1)

                     2021 m. spalio 6 d. baigiasi keturiolikos Teisingumo Teismo teisėjų ir šešių generalinių advokatų kadencija;

                     (2)

                     todėl reikėtų paskirti asmenis į šias pareigas laikotarpiui nuo 2021 m. spalio 7 d. iki 2027 m. spalio 6 d.;

                     (3)

                     buvo pasiūlyta atnaujinti Teisingumo Teismo teisėjo Eugene Regan kadenciją;

                     (4)

                     buvo pasiūlyta atnaujinti Teisingumo Teismo generalinio advokato Athanasios Rantos kadenciją;

                     (5)

                     pirmai Teisingumo Teismo teisėjo kadencijai buvo pasiūlyta Dimitrios Gratsias kandidatūra;

                     (6)

                     pirmai Teisingumo Teismo generalinio advokato kadencijai buvo pasiūlyta Nicholas Emiliou kandidatūra;

                     (7)

                     Sutarties dėl Europos Sąjungos veikimo 255 straipsniu įsteigtas komitetas pateikė palankią nuomonę dėl šių kandidatų tinkamumo eiti Teisingumo Teismo teisėjų ir generalinių advokatų pareigas,

               PRIĖMĖ ŠĮ SPRENDIMĄ:

            1 straipsnis
            Laikotarpiui nuo 2021 m. spalio 7 d. iki 2027 m. spalio 6 d. Teisingumo Teismo teisėjais skiriami:

                        —

                        Eugene REGAN,

                        —

                        Dimitrios GRATSIAS.

            2 straipsnis
            Laikotarpiui nuo 2021 m. spalio 7 d. iki 2027 m. spalio 6 d. Teisingumo Teismo generaliniais advokatais skiriami:

                        —

                        Athanasios RANTOS,

                        —

                        Nicholas EMILIOU.

            3 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2021 m. balandžio 21 d.

                  Pirmininkas

               N. BRITO


title: Tarybos sprendimas (ES) 2021/838 2021 m. gegužės 10 d. dėl pozicijos, kurios Sąjungos vardu turi būti laikomasi Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimu įsteigtame Prekybos ir darnaus vystymosi pakomitetyje, dėl ekspertų, kurie gali būti išrinkti ekspertų grupės nariais pagal Susitarimo 301 straipsnį, sąrašo sudarymo

text:
2021 5 26

                  LT

                  Europos Sąjungos oficialusis leidinys

                  L 185/25

         TARYBOS SPRENDIMAS (ES) 2021/838
         2021 m. gegužės 10 d.
         dėl pozicijos, kurios Sąjungos vardu turi būti laikomasi Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimu įsteigtame Prekybos ir darnaus vystymosi pakomitetyje, dėl ekspertų, kurie gali būti išrinkti ekspertų grupės nariais pagal Susitarimo 301 straipsnį, sąrašo sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimas (1) (toliau – Susitarimas) įsigaliojo 2017 m. rugsėjo 1 d.;

                     (2)

                     pagal Susitarimo 301 straipsnio 3 dalį Šalys turi susitarti dėl ne mažiau kaip 15 asmenų, kurie turi ekspertinių žinių Susitarimo IV antraštinės dalies 13 skyriuje (toliau – 13 skyrius) reglamentuojamais klausimais ir kurie gali būti išrinkti ekspertų grupės nariais, nagrinėsiančiais bet kokius su 13 skyriumi susijusius klausimus, kurie nebuvo tinkamai išspręsti surengus Vyriausybines konsultacijas, sąrašo;

                     (3)

                     Sąjunga pasiūlė penkis ekspertus, o Ukraina pasiūlė tris ekspertus. Ukraina įsipareigojo kitų dviejų ekspertų kandidatūras pateikti iki 2021 m. gruodžio 31 d. Šalys susitarė dėl penkių ekspertų, kurie nėra nė vienos iš Šalių piliečiai ir kurie gali būti ekspertų grupės pirmininkai pagal Susitarimo 301 straipsnį;

                     (4)

                     siekiant užtikrinti 13 skyriaus nuostatų veiksmingumą, tikslinga nustatyti poziciją, kurios Sąjungos vardu turi būti laikomasi ES ir Ukrainos Prekybos ir darnaus vystymosi pakomitetyje, dėl ekspertų, kurie gali būti išrinkti ekspertų grupės nariais pagal Susitarimo 301 straipsnį, sąrašo sudarymo,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi ES ir Ukrainos Prekybos ir darnaus vystymosi pakomitetyje, įsteigtame Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimu, dėl ekspertų, kurie gali būti išrinkti ekspertų grupės nariais pagal Susitarimo 301 straipsnį, sąrašo sudarymo grindžiama ES ir Ukrainos Prekybos ir darnaus vystymosi pakomitečio sprendimo projektu (2).

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. gegužės 10 d.

                  Tarybos vardu

                  Pirmininkas

               J. BORRELL FONTELLES

            (1)  OL L 161, 2014 5 29, p. 3.

            (2)  Žr. dokumentą ST 7733/21 (http://register.consilium.europa.eu).


title: Tarybos sprendimas (ES) 2021/1746 2021 m. rugsėjo 28 d. kuriuo iš dalies keičiamas Sprendimas 1999/70/EB dėl nacionalinių centrinių bankų išorės auditorių, kiek tai susiję su Banco de España išorės auditoriais

text:
2021 10 4

                  LT

                  Europos Sąjungos oficialusis leidinys

                  L 350/3

         TARYBOS SPRENDIMAS (ES) 2021/1746
         2021 m. rugsėjo 28 d.
         kuriuo iš dalies keičiamas Sprendimas 1999/70/EB dėl nacionalinių centrinių bankų išorės auditorių, kiek tai susiję su Banco de España išorės auditoriais
         EUROPOS SĄJUNGOS TARYBA,
         atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 4 dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
         atsižvelgdama į 2021 m. liepos 16 d. Europos Centrinio Banko rekomendaciją, skirtą Europos Sąjungos Tarybai dėl Banco de España išorės auditoriaus (ECB/2021/29) (1),
         kadangi:

                     (1)

                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

                     (2)

                     2018 m. Banco de España išorės auditoriumi 2018–2020 finansiniams metams pasirinko laikiną įmonių asociaciją Mazars Auditores, S.L.P. - Mazars, S.A., numatant galimybę pratęsti įgaliojimus 2021 ir 2022 finansiniams metams;

                     (3)

                     dabartinio Banco de España išorės auditoriaus, laikinos įmonių asociacijos Mazars Auditores, S.L.P. - Mazars, S.A., įgaliojimai pagal Tarybos sprendimą (ES) 2018/1518 (2) baigėsi po 2020 finansinių metų audito;

                     (4)

                        Banco de España ketina pratęsti laikinos įmonių asociacijos Mazars Auditores, S.L.P. - Mazars, S.A. įgaliojimus 2021 ir 2022 finansiniams metams. Toks pratęsimas įmanomas pagal Banco de España ir laikinos įmonių asociacijos Mazars Auditores, S.L.P. - Mazars, S.A. sutartimi įformintus susitarimus;

                     (5)

                     ECB valdančioji taryba rekomendavo laikiną įmonių asociaciją Mazars Auditores, S.L.P. - Mazars, S.A. skirti Banco de España išorės auditoriumi 2021 ir 2022 finansiniams metams;

                     (6)

                     atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (3),

               PRIĖMĖ ŠĮ SPRENDIMĄ:

            1 straipsnis
            Sprendimo 1999/70/EB 1 straipsnio 3 dalis pakeičiama taip:

                  „3.   Laikina įmonių asociacija Mazars Auditores, S.L.P. - Mazars, S.A. patvirtinama Banco de España išorės auditoriumi 2021 ir 2022 finansiniams metams.“

            2 straipsnis
            Šis sprendimas įsigalioja pranešimo apie jį dieną.

            3 straipsnis
            Šis sprendimas skirtas Europos Centriniam Bankui.

            Priimta Briuselyje 2021 m. rugsėjo 28 d.

                  Tarybos vardu

                  Pirmininkė

               S. KUSTEC

            (1)  OL C 299, 2021 7 27, p. 2.

            (2)  2018 m. spalio 9 d. Tarybos sprendimas (ES) 2018/1518, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banco de España išorės auditoriaus (OL L 256, 2018 10 12, p. 63).

            (3)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: Tarybos sprendimas (ES) 2022/675 2022 m. balandžio 11 d. dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos Pavojingų krovinių vežimo ekspertų komiteto 57-ojoje sesijoje, dėl tam tikrų Tarptautinio vežimo geležinkeliais sutarties C priedėlio pakeitimų

text:
2022 4 25

                  LT

                  Europos Sąjungos oficialusis leidinys

                  L 122/33

         TARYBOS SPRENDIMAS (ES) 2022/675
         2022 m. balandžio 11 d.
         dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos Pavojingų krovinių vežimo ekspertų komiteto 57-ojoje sesijoje, dėl tam tikrų Tarptautinio vežimo geležinkeliais sutarties C priedėlio pakeitimų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Tarybos sprendimu 2013/103/ES (1) Sąjunga prisijungė prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu;

                     (2)

                     pagal COTIF 6 straipsnį tarptautinis geležinkelių susisiekimas ir leidimas naudoti geležinkelių priemones tarptautiniam susisiekimui turi būti reglamentuojami tame straipsnyje išvardytomis taisyklėmis, visų pirma Pavojingų krovinių tarptautinio vežimo geležinkeliais taisyklėmis (RID), kurios išdėstytos COTIF C priedėlyje;

                     (3)

                     Europos Parlamento ir Tarybos direktyvoje 2008/68/EB (2) nustatyti pavojingų krovinių vežimo keliais, geležinkeliais ar vidaus vandenų keliais valstybėse narėse ar iš vienos į kitą reikalavimai, darant nuorodą į RID;

                     (4)

                     pagal COTIF 13 straipsnio 1 dalies d punktą ir 33 straipsnio 5 dalį Tarptautinio vežimo geležinkeliais organizacijos (OTIF) Pavojingų krovinių vežimo ekspertų komitetas (toliau – RID ekspertų komitetas) gali priimti RID priedo pakeitimus;

                     (5)

                     2022 m. gegužės 24 d. 57-ojoje sesijoje RID ekspertų komitetas turi priimti pakeitimus, kad RID priedas būtų priderintas prie mokslo ir technikos pažangos;

                     (6)

                     tikslinga nustatyti poziciją, kurios Sąjungos vardu turi būti laikomasi RID ekspertų komitete, nes RID pakeitimai bus privalomi Sąjungai;

                     (7)

                     numatomais pakeitimais siekiama užtikrinti saugų ir veiksmingą pavojingų krovinių vežimą, kartu atsižvelgiant į sektoriaus mokslo ir technikos pažangą ir į kuriamas naujas medžiagas bei produktus, kurie vežami galėtų kelti pavojų;

                     (8)

                     numatomi pakeitimai laikomi tinkamais saugiam ir ekonomiškai efektyviam pavojingų krovinių vežimui užtikrinti, todėl jiems gali būti pritarta;

                     (9)

                     dėl neesminių priede nurodytų dokumentų pakeitimų gali prireikti susitarti techniniu lygmeniu 2022 m. gegužės 23 d. RID ekspertų komiteto nuolatinės darbo grupės 14-ojoje sesijoje, be kita ko, remiantis Jungtinių Tautų Europos ekonomikos komisijos bendro RID ekspertų komiteto ir Pavojingų krovinių vežimo darbo grupės posėdžio rekomendacijomis,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi Tarptautinio vežimo geležinkeliais organizacijos Pavojingų krovinių vežimo ekspertų komiteto 57-ojoje sesijoje pagal 1980 m. gegužės 9 d. Tarptautinio vežimo geležinkeliais sutartį su pakeitimais, padarytais 1999 m. birželio 3 d. Vilniaus protokolu, išdėstyta šio sprendimo priede.
            Neesminiams priede nurodytų dokumentų pakeitimams Sąjungos atstovai RID ekspertų komitete gali pritarti be papildomo Tarybos sprendimo.

            2 straipsnis
            Priimti RID ekspertų komiteto sprendimai skelbiami Europos Sąjungos oficialiajame leidinyje, nurodant jų įsigaliojimo dieną.

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2022 m. balandžio 11 d.

                  Tarybos vardu

                  Pirmininkas

               J. BORRELL FONTELLES

            (1)  2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).

            (2)  2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių vežimo vidaus keliais (OL L 260, 2008 9 30, p. 13).

            PRIEDAS

                        Pasiūlymas

                        Informacinis dokumentas

                        Dalykas

                        Pastabos

                        ES pozicija

                        1.

                        OTIF/RID/CE/GTP/2021/2

                        1957 m. rugsėjo 30 d. Ženevoje sudarytos Sutarties dėl pavojingų krovinių tarptautinio vežimo keliais (ADR) ir RID suderinimas siekiant į pranešimo apie įvykius pavyzdį įtraukti naujas talpyklas

                        RID ekspertų komiteto nuolatinės darbo grupės techninis susitarimas priimti iš dalies pakeistą tekstą

                        Pritarti

                        2.

                        OTIF/RID/CE/GTP/2021/3 ir OTIF/RID/CE/GTP/2021/INF.3

                        ADR ir RID reikalavimų, susijusių su rodoma informacija, suderinimas

                        RID ekspertų komiteto nuolatinės darbo grupės techninis susitarimas priimti iš dalies pakeistą tekstą

                        Pritarti

                        3.

                        OTIF/RID/CE/GTP/2021/4

                        Apsauginių vožtuvų įrengimas degiosioms suskystintoms dujoms skirtose cisternose

                        RID ekspertų komiteto nuolatinės darbo grupės techninis susitarimas priimti iš dalies pakeistą tekstą

                        Pritarti

                        4.

                        OTIF/RID/CE/GTP/2021/5

                        2020 ir 2021 m. bendrame posėdyje ir 2020 m. lapkričio mėn. RID ekspertų komiteto nuolatinėje darbo grupėje priimtos konsoliduotos tekstų redakcijos

                        RID ekspertų komiteto nuolatinės darbo grupės techninis susitarimas priimti iš dalies pakeistą tekstą

                        Pritarti

                        5.

                        OTIF/RID/CE/GTP/2021/6

                        ADR ir RID suderinimas, be kita ko, susijęs su ne JT slėginių indų, suprojektuotų, sukonstruotų ir išbandytų pagal nurodytus standartus, projektavimu, konstrukcija ir pirmine patikra bei bandymu

                        RID ekspertų komiteto nuolatinės darbo grupės techninis susitarimas priimti iš dalies pakeistą tekstą

                        Pritarti

                        6.

                        OTIF/RID/CE/GTP/2021/6

                        Pereinamojo laikotarpio priemonė, susijusi su 6.8.2.4.6 punktu (kompetentingos institucijos taikomos ekspertų patvirtinimo, cisterninių vagonų patikrų atlikimo ir tokių patikrų abipusio pripažinimo procedūros)

                        RID ekspertų komiteto nuolatinės darbo grupės techninis susitarimas priimti iš dalies pakeistą tekstą

                        Pritarti

                        7.

                        OTIF/RID/CE/GTP/2021/INF.11

                        Pasiūlymai, kaip pritaikyti RID 6.8 skyrių, kad būtų atsižvelgiama į labai dideles konteinerines cisternas

                        RID ekspertų komiteto nuolatinės darbo grupės techninis susitarimas priimti iš dalies pakeistą tekstą

                        Pritarti

                  Visi pirmiau nurodyti dokumentai prieinami OTIF interneto svetainėje (http://otif.org/en/?page_id=1119); laikoma, kad jie apima pakeitimus, aptartus 2021 m. lapkričio mėn. susirinkusioje RID ekspertų komiteto nuolatinėje darbo grupėje ir pateiktus dokumento OTIF/RID/CE/GTP/2021-A (RID ekspertų komiteto nuolatinės darbo grupės 13-ojo posėdžio galutinė ataskaita, Ženeva (mišrus), 2021 m. lapkričio 15–18 d.) priede; jie taip pat pateikiami OTIF interneto svetainėje (http://otif.org/en/?page_id=254).


title: Tarybos sprendimas (ES) 2022/1206 2022 m. liepos 12 d. dėl Europos Sąjungos prisijungimo prie Konvencijos dėl užsienio teismų sprendimų civiliniais arba komerciniais klausimais pripažinimo ir vykdymo

text:
2022 7 14

                  LT

                  Europos Sąjungos oficialusis leidinys

                  L 187/1

         TARYBOS SPRENDIMAS (ES) 2022/1206
         2022 m. liepos 12 d.
         dėl Europos Sąjungos prisijungimo prie Konvencijos dėl užsienio teismų sprendimų civiliniais arba komerciniais klausimais pripažinimo ir vykdymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 81 straipsnio 2 dalies a punktą ir 218 straipsnio 6 dalies antros pastraipos a punkto v papunktį,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     Konvencija dėl užsienio teismų sprendimų civiliniais arba komerciniais klausimais pripažinimo ir vykdymo (toliau – Konvencija) buvo sudaryta 2019 m. liepos 2 d. remiant Hagos tarptautinės privatinės teisės konferencijai;

                     (2)

                     Konvencija siekiama skatinti teisę kreiptis į teismą visame pasaulyje stiprinant tarptautinį teisminį bendradarbiavimą. Visų pirma Konvencija siekiama sumažinti riziką ir išlaidas, susijusias su tarpvalstybiniu bylinėjimusi ir ginčų sprendimu, taip sudarant palankesnes sąlygas tarptautinei prekybai, investicijoms ir judumui;

                     (3)

                     Sąjunga aktyviai dalyvavo derybose, po kurių buvo priimta Konvencija, ir pritaria jos tikslams;

                     (4)

                     šiuo metu Sąjungos piliečiai ir įmonės, norintys, kad Sąjungoje priimtas teismo sprendimas būtų pripažintas ir vykdomas Sąjungai nepriklausančioje valstybėje, susiduria su nenuoseklia teisine aplinka, nes nėra visapusiškos tarptautinės užsienio teismų sprendimų civiliniais ir komerciniais klausimais pripažinimo ir vykdymo sistemos. Tarptautinės prekybos ir investicijų srautų augimas padidino Sąjungos piliečiams ir įmonėms kylančią teisinę riziką;

                     (5)

                     todėl šią padėtį reikėtų ištaisyti sukuriant nuspėjamą tarpvalstybinio teismų sprendimų civiliniais arba komerciniais klausimais pripažinimo ir vykdymo sistemą. Tuos tikslus galima pasiekti tik laikantis teismų sprendimų tarpusavio pripažinimo ir vykdymo tarp valstybių sistemos, pavyzdžiui, Konvencijoje nustatytos sistemos. Kartu pagal Konvenciją trečiųjų valstybių teismų sprendimus Sąjungoje turėtų būti leidžiama pripažinti ir vykdyti tik tais atvejais, kai laikomasi pagrindinių Sąjungos teisės principų;

                     (6)

                     pagal Konvencijos 26 straipsnį regioninės ekonominės integracijos organizacijos, turinčios kompetenciją kai kuriais ar visais Konvencijos reglamentuojamais klausimais, pavyzdžiui, Sąjunga, gali pasirašyti, priimti, patvirtinti Konvenciją arba prisijungti prie jos;

                     (7)

                     pagal Sutarties dėl Europos Sąjungos veikimo (toliau – SESV) 3 straipsnio 2 dalį Sąjunga naudojasi išimtine kompetencija tarptautiniams susitarimams sudaryti, jei jų sudarymas gali daryti poveikį bendroms taisyklėms ar pakeisti jų taikymo sritį. Konvencija daro poveikį Sąjungos teisės aktams, visų pirma Europos Parlamento ir Tarybos reglamentui (ES) Nr. 1215/2012 (2). Todėl Sąjunga turi išimtinę kompetenciją visų Konvencijos reglamentuojamų klausimų atžvilgiu;

                     (8)

                     pagal Konvencijos 24 straipsnio 3 dalį ir 28 straipsnį prisijungti prie Konvencijos galima prieš jai įsigaliojant;

                     (9)

                     todėl Sąjunga turėtų prisijungti prie Konvencijos;

                     (10)

                     prisijungdama prie Konvencijos Sąjunga pagal Konvencijos 27 straipsnį turėtų pareikšti, kad ji įgyvendina kompetenciją visų Konvencijos reglamentuojamų klausimų atžvilgiu. Dėl to, kad Sąjunga prisijungs prie Konvencijos, valstybėms narėms Konvencija bus privaloma;

                     (11)

                     su negyvenamosios paskirties nekilnojamojo turto nuoma susijusių bylų atveju Reglamentu (ES) Nr. 1215/2012 išimtinė jurisdikcija suteikiama valstybės narės, kurioje yra nekilnojamasis turtas, teismams. Konvencijoje tokių išimtinės jurisdikcijos taisyklių dėl negyvenamosios paskirties nekilnojamojo turto nuomos nenumatyta. Todėl prisijungdama prie Konvencijos Sąjunga pagal Konvencijos 18 straipsnį turėtų pareikšti, kad ji Sąjungoje esančio negyvenamosios paskirties nekilnojamojo turto nuomai Konvencijos netaikys;

                     (12)

                     Reglamentas (ES) Nr. 1215/2012 yra privalomas Airijai ir todėl ji dalyvauja priimant šį sprendimą;

                     (13)

                     pagal prie Europos Sąjungos sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos Sąjungos prisijungimas prie Konvencijos dėl užsienio teismų sprendimų civiliniais arba komerciniais klausimais pripažinimo ir vykdymo (3).

            2 straipsnis
            Tarybos pirmininkas paskiria asmenį (-is), įgaliotą (-us) Sąjungos vardu deponuoti Konvencijos 24 straipsnio 4 dalyje nurodytą prisijungimo priemonę (toliau – Priemonė).

            3 straipsnis
            Deponuodama Priemonę, Sąjunga pagal Konvencijos 27 straipsnio 1 dalį pateikia šią deklaraciją:

               „Pagal Konvencijos 27 straipsnio 1 dalį Europos Sąjunga pareiškia, kad ji įgyvendina kompetenciją visų šios Konvencijos reglamentuojamų klausimų atžvilgiu. Jos valstybės narės nepasirašys, neratifikuos, nepriims ir nepatvirtins Konvencijos, tačiau jos privalo Konvencijos laikytis dėl to, kad Europos Sąjunga prisijungė prie jos.
               Šioje deklaracijoje terminas „Europos Sąjunga“ neapima Danijos Karalystės, atsižvelgiant į prie Europos Sąjungos sutarties ir Sutarties dėl Europos Sąjungos veikimo pridedamo Protokolo Nr. 22 dėl Danijos pozicijos 1 ir 2 straipsnius.“

            4 straipsnis
            Deponuodama Priemonę, Sąjunga pagal Konvencijos 18 straipsnį pateikia šią deklaraciją dėl negyvenamosios paskirties nekilnojamojo turto nuomos:

               „Pagal Konvencijos 18 straipsnį Europos Sąjunga pareiškia, kad ji Europos Sąjungoje esančio negyvenamosios paskirties nekilnojamojo turto nuomai Konvencijos netaikys.“

            5 straipsnis
            Šis sprendimas įsigalioja jo priėmimo dieną (4).

            Priimta Briuselyje 2022 m. liepos 12 d.

                  Tarybos vardu

                  Pirmininkas

               Z. STANJURA

            (1)  2022 m. birželio 23 d. pritarimas (dar nepaskelbta Oficialiajame leidinyje).

            (2)  2012 m. gruodžio 12 d. Europos Parlamento ir Tarybos reglamentas (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 351, 2012 12 20, p. 1).

            (3)  Žr. šio Oficialiojo leidinio p. 4.

            (4)  Konvencijos įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: Tarybos sprendimas (ES) 2022/1211 2022 m. liepos 12 d. dėl euro įvedimo Kroatijoje 2023 m. sausio 1 d.

text:
2022 7 14

                  LT

                  Europos Sąjungos oficialusis leidinys

                  L 187/31

         TARYBOS SPRENDIMAS (ES) 2022/1211
         2022 m. liepos 12 d.
         dėl euro įvedimo Kroatijoje 2023 m. sausio 1 d.
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 140 straipsnio 2 dalį,
         atsižvelgdama į Europos Komisijos pasiūlymą,
         atsižvelgdama į Europos Komisijos ataskaitą (1),
         atsižvelgdama į Europos Centrinio Banko ataskaitą (2),
         atsižvelgdama į Europos Parlamento nuomonę (3),
         atsižvelgdama į Europos Vadovų Tarybos svarstymą,
         atsižvelgdama į Tarybos narių, atstovaujančių valstybėms narėms, kurių valiuta yra euro, rekomendaciją (4),
         kadangi:

                     (1)

                     trečiasis ekonominės ir pinigų sąjungos (toliau – EPS) etapas prasidėjo 1999 m. sausio 1 d.1998 m. gegužės 3 d. Briuselyje posėdžiavusi valstybių ar Vyriausybių vadovų sudėties Taryba nusprendė, kad Belgija, Vokietija, Ispanija, Prancūzija, Airija, Italija, Liuksemburgas, Nyderlandai, Austrija, Portugalija ir Suomija atitiko būtinas euro įvedimo 1999 m. sausio 1 d. sąlygas (5);

                     (2)

                     Sprendimu 2000/427/EB (6) Taryba nusprendė, kad Graikija atitiko būtinas euro įvedimo 2001 m. sausio 1 d. sąlygas. Sprendimu 2006/495/EB (7) Taryba nusprendė, kad Slovėnija atitiko būtinas euro įvedimo 2007 m. sausio 1 d. sąlygas. Sprendimais 2007/503/EB (8) ir 2007/504/EB (9) Taryba nusprendė, kad Kipras ir Malta atitiko būtinas euro įvedimo 2008 m. sausio 1 d. sąlygas. Sprendimu 2008/608/EB (10) Taryba nusprendė, kad Slovakija atitiko būtinas euro įvedimo sąlygas. Sprendimu 2010/416/ES (11) Taryba nusprendė, kad Estija atitiko būtinas euro įvedimo sąlygas. Sprendimu 2013/387/ES (12) Taryba nusprendė, kad Latvija atitiko būtinas euro įvedimo sąlygas. Sprendimu 2014/509/ES (13) Taryba nusprendė, kad Lietuva atitiko būtinas euro įvedimo sąlygas;

                     (3)

                     vadovaudamasi prie Europos bendrijos steigimo sutarties pridėto Protokolo Nr. 16 dėl tam tikrų su Danija susijusių nuostatų 1 punktu ir 1992 m. gruodžio mėn. Edinburge priimtu valstybių ar Vyriausybių vadovų sprendimu, Danija Tarybai pranešė, kad nedalyvaus trečiajame EPS etape. Danija nereikalavo inicijuoti Sutarties dėl Europos Sąjungos veikimo (toliau – SESV) 140 straipsnio 2 dalyje nurodytos procedūros;

                     (4)

                     pagal Sprendimą 98/317/EB Švedija yra valstybė narė, kuriai taikoma išimtis, kaip tai suprantama SESV 139 straipsnio 1 dalyje. Pagal 2003 m. Stojimo akto (14) 4 straipsnį Čekijos Respublika, Vengrija ir Lenkija yra valstybės narės, kurioms taikoma išimtis, kaip tai suprantama SESV 139 straipsnio 1 dalyje. Pagal 2005 m. Stojimo akto (15) 5 straipsnį Bulgarija ir Rumunija yra valstybės narės, kurioms taikoma išimtis, kaip tai suprantama SESV 139 straipsnio 1 dalyje. Pagal 2012 m. Stojimo akto (16) 5 straipsnį Kroatija yra valstybė narė, kuriai taikoma išimtis, kaip tai suprantama SESV 139 straipsnio 1 dalyje;

                     (5)

                     Europos Centrinis Bankas (ECB) buvo įsteigtas 1998 m. liepos 1 d. Europos pinigų sistema buvo pakeista valiutų kurso mechanizmu, dėl kurio įvedimo buvo susitarta 1997 m. birželio 16 d. Europos Vadovų Tarybos rezoliucija dėl valiutų kurso mechanizmo įdiegimo trečiajame ekonominės ir pinigų sąjungos etape (17). Valiutų kurso mechanizmo (VKM II) procedūros trečiajame EPS etape nustatytos 2006 m. kovo 16 d. Europos Centrinio Banko ir euro zonai nepriklausančių valstybių narių nacionalinių centrinių bankų sutartyje, nustatančioje valiutos kurso mechanizmo veikimo būdus ekonominės ir pinigų sąjungos trečiajame etape (18);

                     (6)

                     SESV 140 straipsnio 2 dalyje nustatytos atitinkamoms valstybėms narėms taikomos išimties panaikinimo procedūros. Ne rečiau kaip kartą per dvejus metus arba valstybės narės, kuriai taikoma išimtis, prašymu Komisija ir ECB SESV 140 straipsnio 1 dalyje nustatyta tvarka turi pateikti Tarybai pranešimą;

                     (7)

                     valstybių narių nacionalinės teisės aktai, įskaitant nacionalinių centrinių bankų statutus, atitinkamai turi būti pritaikyti siekiant užtikrinti jų suderinamumą su SESV 130 ir 131 straipsniais ir su Europos centrinių bankų sistemos bei Europos Centrinio Banko statutu (toliau – ECBS ir ECB statutas). Komisijos ir ECB ataskaitose pateikiamas išsamus Kroatijos teisės aktų suderinamumo su Sutarties 130 ir 131 straipsniais bei su ECBS ir ECB statutu vertinimas;

                     (8)

                     pagal prie SESV pridėto Protokolo Nr. 13 dėl konvergencijos kriterijų 1 straipsnį kainų stabilumo kriterijus, nurodytas SESV 140 straipsnio 1 dalies pirmoje įtraukoje, reiškia, kad valstybės narės kainų stabilumas yra tvarus ir vidutinis infliacijos lygis per vienus metus iki tyrimo neviršija daugiau kaip 1,5 procentinio punkto daugiausia trijų valstybių narių, kuriose kainos yra stabiliausios, infliacijos lygio. Nustatant kainų stabilumo kriterijų, infliacija apskaičiuojama pagal suderintą vartotojų kainų indeksą (SVKI), apibrėžtą Europos Parlamento ir Tarybos reglamente (ES) 2016/792 (19). Siekiant įvertinti kainų stabilumo kriterijų, valstybės narės infliacija apskaičiuojama pagal tai, kiek procentais pasikeitė 12 mėnesių indeksų aritmetinis vidurkis, palyginti su ankstesnio laikotarpio 12 mėnesių indeksų aritmetiniu vidurkiu. Komisijos ir ECB ataskaitose naudota pamatinė vertė, lygi paprastam trijų valstybių narių, kuriose kainos yra stabiliausios, infliacijos lygių aritmetiniam vidurkiui, prie jo pridėjus 1,5 procentinio punkto. Apskaičiuota, kad vienų metų laikotarpio, kuris baigėsi 2022 m. balandžio mėn., pamatinė infliacijos lygio vertė buvo 4,9 %, o trys valstybės narės, kuriose kainos stabiliausios – Prancūzija, Suomija ir Graikija; jų infliacija sudarė atitinkamai 3,2 %, 3,3 % ir 3,6 %. Yra pagrindo prie šalių, kuriose kainos stabiliausios, nepriskirti tų šalių, kurių infliacijos lygis negali būti laikomas prasmingu lyginamuoju standartu kitoms valstybėms narėms. Tokios išsiskiriančios šalys anksčiau nurodytos 2004 m., 2010 m., 2013 m., 2014 m. ir 2016 m. Dabartinėmis aplinkybėmis yra pagrindo prie šalių, kuriose kainos stabiliausios, nepriskirti Maltos ir Portugalijos – 2022 m. balandžio mėn. Maltos ir Portugalijos 12 mėnesių vidutinis infliacijos lygis buvo atitinkamai 2,1 % ir 2,6 %, o euro zonos – 4,4 %. Siekiant apskaičiuoti pamatinę vertę, Maltą ir Portugaliją pakeičia Suomija ir Graikija – valstybės narės, kurių vidutinis infliacijos lygis yra artimiausias mažiausiam vidutiniam infliacijos lygiui;

                     (9)

                     pagal Protokolo Nr. 13 2 straipsnį bendrojo šalies biudžeto padėties kriterijus, nurodytas SESV 140 straipsnio 1 dalies antroje įtraukoje, reiškia, kad tyrimo metu pagal SESV 126 straipsnio 6 dalį valstybei narei nėra taikomas Tarybos sprendimas dėl perviršinio deficito susidarymo;

                     (10)

                     pagal Protokolo Nr. 13 3 straipsnį dalyvavimo Europos pinigų sistemos valiutos kurso mechanizme kriterijus, nurodytas SESV 140 straipsnio 1 dalies trečioje įtraukoje, reiškia, kad valstybė narė laikėsi normalių svyravimo ribų, numatytų Europos pinigų sistemos valiutų kurso mechanizme (VKM), be didelių nukrypimų bent paskutinius dvejus metus iki tyrimo. Pirmiausia, valstybė narė negali būti nuvertinusi savo valiutos dvišalio pagrindinio kurso euro atžvilgiu savo pačios iniciatyva per tą patį laikotarpį. Nuo 1999 m. sausio 1 d. VKM II yra pagrindas, kuriuo vertinama, ar tenkinamas valiutų keitimo kurso kriterijus. Savo ataskaitose vertindami, kaip tenkinamas šis kriterijus, Komisija ir ECB ištyrė dvejų metų laikotarpį, kuris baigėsi 2022 m. gegužės 18 d.;

                     (11)

                     pagal Protokolo Nr. 13 4 straipsnį palūkanų normų konvergencijos kriterijus, nurodytas SESV 140 straipsnio 1 dalies ketvirtoje įtraukoje, reiškia, kad vienų metų laikotarpiu iki tyrimo valstybės narės vidutinė nominali ilgalaikių palūkanų norma neviršijo daugiau kaip dviem procentiniais punktais daugiausia trijų valstybių narių, kuriose kainos yra stabiliausios, palūkanų normos. Palūkanų normų konvergencijai įvertinti naudoti kriterijai buvo lyginamosios dešimties metų trukmės Vyriausybės obligacijų palūkanų normos. Siekiant įvertinti, ar laikomasi palūkanų normos kriterijaus, Komisijos ir ECB ataskaitose buvo atsižvelgta į pamatinę vertę, apskaičiuotą kaip paprastas trijų valstybių narių, kuriose kainos yra stabiliausios, nominalių ilgalaikių palūkanų normų aritmetinis vidurkis, prie jo pridėjus du procentinius punktus. Pamatinė vertė pagrįsta ilgalaike palūkanų norma Prancūzijoje (0,3 %), Suomijoje (0,2 %) ir Graikijoje (1,4 %), o vienų metų laikotarpio, kuris baigėsi 2022 m. balandžio mėn., pamatinė vertė buvo 2,6 %;

                     (12)

                     pagal Protokolo Nr. 13 5 straipsnį Komisija pateikė duomenis, kuriais naudojamasi vertinant, kaip tenkinami konvergencijos kriterijai. Komisija biudžeto duomenis pateikė po to, kai tuos duomenis iki 2022 m. balandžio 1 d. jai perdavė valstybės narės, remdamosi Tarybos reglamentu (EB) Nr. 479/2009 (20);

                     (13)

                     remiantis Komisijos ir ECB pateiktomis ataskaitomis apie Kroatijos pažangą, padarytą vykdant įsipareigojimus, susijusius su EPS kūrimu, daroma išvada, kad Kroatijos nacionalinės teisės aktai, įskaitant nacionalinio centrinio banko statutą, yra suderinami su Sutarties 130 ir 131 straipsniais bei su ECBS ir ECB statutu;

                     (14)

                     remiantis Komisijos ir ECB pateiktomis ataskaitomis apie Kroatijos pažangą, padarytą vykdant įsipareigojimus, susijusius su EPS kūrimu, daroma išvada, kad dėl Kroatijos atitikimo konvergencijos kriterijams, nurodytiems keturiose SESV 140 straipsnio 1 dalies įtraukose:metų, kurie baigėsi 2022 m. balandžio mėn., vidutinis infliacijos lygis Kroatijoje buvo 4,7 %, t. y. mažesnis už pamatinę vertę, ir tikėtina, kad ateinančiais mėnesiais jis išliks mažesnis už pamatinę vertę; Kroatijai netaikomas Tarybos sprendimas dėl perviršinio deficito susidarymo; Kroatija yra VKM II narė nuo 2020 m. liepos 10 d., ir per dvejų metų laikotarpį iki vertinimo kunos (HRK) keitimo kurso atžvilgiu didelės įtampos nebuvo; Kroatija savo iniciatyva nenuvertino HRK dvišalio pagrindinio kurso euro atžvilgiu; 2022 m. balandžio mėn. pasibaigusiais metais vidutinė ilgalaikė palūkanų norma Kroatijoje buvo 0,8 %, t. y. gerokai mažesnė už pamatinę vertę;

                     (15)

                     atsižvelgiant į teisinio suderinamumo ir atitikties konvergencijos kriterijams įvertinimą, taip pat į papildomus veiksnius, Kroatija atitinka būtinas euro įvedimo sąlygas,

               PRIĖMĖ ŠĮ SPRENDIMĄ:

            1 straipsnis
            Kroatija atitinka būtinas euro įvedimo sąlygas. Išimtis, nurodyta 2012 m. Stojimo akto 5 straipsnyje, panaikinama nuo 2023 m. sausio 1 d.

            2 straipsnis
            Šis sprendimas skirtas valstybėms narėms.

            Priimta Briuselyje 2022 m. liepos 12 d.

                  Tarybos vardu

                  Pirmininkas

               Z. STANJURA

            (1)  2022 m. birželio 1 d. ataskaita (dar nepaskelbta Oficialiajame leidinyje).

            (2)  2022 m. birželio 1 d. ataskaita (dar nepaskelbta Oficialiajame leidinyje).

            (3)  2022 m. liepos 5 d. nuomonė (dar nepaskelbta Oficialiajame leidinyje).

            (4)  OL C 238, 2022 6 21, p. 1.

            (5)  1998 m. gegužės 3 d. Tarybos sprendimas 98/317/EB pagal Sutarties 109j straipsnio 4 dalį (OL L 139, 1998 5 11, p. 30).

            (6)  2000 m. birželio 19 d. Tarybos sprendimas 2000/427/EB pagal Sutarties 122 straipsnio 2 dalį dėl bendros valiutos įvedimo Graikijoje 2001 m. sausio 1 d. (OL L 167, 2000 7 7, p. 19).

            (7)  2006 m. liepos 11 d. Tarybos sprendimas 2006/495/EB pagal Sutarties 122 straipsnio 2 dalį dėl bendros valiutos įvedimo Slovėnijoje 2007 m. sausio 1 d. (OL L 195, 2006 7 15, p. 25).

            (8)  2007 m. liepos 10 d. Tarybos sprendimas 2007/503/EB pagal Sutarties 122 straipsnio 2 dalį dėl bendros valiutos įvedimo Kipre 2008 m. sausio 1 d. (OL L 186, 2007 7 18, p. 29).

            (9)  2007 m. liepos 10 d. Tarybos sprendimas 2007/504/EB pagal Sutarties 122 straipsnio 2 dalį dėl bendros valiutos įvedimo Maltoje 2008 m. sausio 1 d. (OL L 186, 2007 7 18, p. 32).

            (10)  2008 m. liepos 8 d. Tarybos sprendimas 2008/608/EB pagal Sutarties 122 straipsnio 2 dalį dėl bendros valiutos įvedimo Slovakijoje 2009 m. sausio 1 d. (OL L 195, 2008 7 24, p. 24).

            (11)  2010 m. liepos 13 d. Tarybos sprendimas 2010/416/ES pagal Sutarties 140 straipsnio 2 dalį dėl euro įvedimo Estijoje 2011 m. sausio 1 d. (OL L 196, 2010 7 28, p. 24).

            (12)  2013 m. liepos 9 d. Tarybos sprendimas 2013/387/ES dėl euro įvedimo Latvijoje 2014 m. sausio 1 d. (OL L 195, 2013 7 18, p. 24).

            (13)  2014 m. liepos 23 d. Tarybos sprendimas 2014/509/ES dėl euro įvedimo Lietuvoje 2015 m. sausio 1 d. (OL L 228, 2014 7 31, p. 29).

            (14)  OL L 236, 2003 9 23, p. 33.

            (15)  OL L 157, 2005 6 21, p. 203.

            (16)  OL L 112, 2012 4 24, p. 21.

            (17)  OL C 236, 1997 8 2, p. 5.

            (18)  OL C 73, 2006 3 25, p. 21.

            (19)  2016 m. gegužės 11 d. Europos Parlamento ir Tarybos reglamentas (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95 (OL L 135, 2016 5 24, p. 11).

            (20)  2009 m. gegužės 25 d. Tarybos reglamentas (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (OL L 145, 2009 6 10, p. 1).


title: Tarybos sprendimas (ES) 2022/1212 2022 m. liepos 12 d. kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banco de Portugal išorės auditoriaus

text:
2022 7 14

                  LT

                  Europos Sąjungos oficialusis leidinys

                  L 187/35

         TARYBOS SPRENDIMAS (ES) 2022/1212
         2022 m. liepos 12 d.
         kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banco de Portugal išorės auditoriaus
         EUROPOS SĄJUNGOS TARYBA,
         atsižvelgdama į Protokolą Nr. 4 dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27 straipsnio 1 dalį,
         atsižvelgdama į 2022 m. gegužės 17 d. Europos Centrinio Banko rekomendaciją, skirtą Europos Sąjungos Tarybai, dėl Banco de Portugal išorės auditoriaus (ECB/2022/24) (1),
         kadangi:

                     (1)

                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

                     (2)

                     dabartinių Banco de Portugal išorės auditorių – Deloitte & Associados — Sociedade de Revisores Oficiais de Contas S.A. – įgaliojimai baigėsi po 2021 finansinių metų audito. Todėl būtina paskirti išorės auditorių 2022–2026 finansiniams metams;

                     (3)

                        Banco de Portugal išorės auditoriais 2022–2026 finansiniams metams pasirinko PriceWaterhouseCoopers & Associados - Sociedade de Revisores Oficiais de Contas Lda;

                     (4)

                     ECB valdančioji taryba rekomendavo, kad Banco de Portugal išorės auditoriais 2022–2026 finansiniams metams būtų paskirti PriceWaterhouseCoopers & Associados - Sociedade de Revisores Oficiais de Contas Lda;

                     (5)

                     atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),

               PRIĖMĖ ŠĮ SPRENDIMĄ:

            1 straipsnis
            Sprendimo 1999/70/EB 1 straipsnio 10 punktas pakeičiamas taip:

                  „10.   PriceWaterhouseCoopers & Associados - Sociedade de Revisores Oficiais de Contas Lda patvirtinami Banco de Portugal išorės auditoriais 2022–2026 finansiniams metams.“

            2 straipsnis
            Šis sprendimas įsigalioja pranešimo apie jį dieną.

            3 straipsnis
            Šis sprendimas skirtas Europos Centriniam Bankui.

            Priimta Briuselyje 2022 m. liepos 12 d.

                  Tarybos vardu

                  Pirmininkas

               Z. STANJURA

            (1)  OL C 210, 2022 5 25, p. 1.

            (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: Tarybos sprendimas 2022 m. liepos 12 d. kuriuo skiriami Darbuotojų saugos ir sveikatos patariamojo komiteto Italijai atstovaujantys nariai ir pakaitiniai nariai 2022/C 271/04

text:
2022 7 14

                  LT

                  Europos Sąjungos oficialusis leidinys

                  C 271/4

         TARYBOS SPRENDIMAS
         2022 m. liepos 12 d.
         kuriuo skiriami Darbuotojų saugos ir sveikatos patariamojo komiteto Italijai atstovaujantys nariai ir pakaitiniai nariai
         (2022/C 271/04)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
         atsižvelgdama į valstybių narių vyriausybių Tarybai pateiktus kandidatų sąrašus,
         kadangi:

                     (1)

                     2022 m. vasario 24 d. sprendimu (2) Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2022 m. kovo 1 d. iki 2025 m. vasario 28 d.;

                     (2)

                     Italijos Vyriausybė pateikė papildomų kandidatūrų kelioms vietoms užimti,

               PRIĖMĖ ŠĮ SPRENDIMĄ:

            1 straipsnis
            Laikotarpiui iki 2025 m. vasario 28 d. Darbuotojų saugos ir sveikatos patariamojo komiteto nariais ir pakaitiniais nariais skiriami:

                        I.

                        VYRIAUSYBIŲ ATSTOVAI

                                    Valstybė narė

                                    Nariai

                                    Pakaitiniai nariai

                                    Italija

                                    Antonio VALENTI

                                    Laura TOMASSINI

                        II.

                        PROFESINIŲ SĄJUNGŲ ATSTOVAI

                                    Valstybė narė

                                    Nariai

                                    Pakaitiniai nariai

                                    Italija

                                    Fabio DURANTE

                                    Cinzia FRASCHERI
                                    Susanna COSTA

                        III.

                        DARBDAVIŲ ORGANIZACIJŲ ATSTOVAI

                                    Valstybė narė

                                    Nariai

                                    Pakaitiniai nariai

                                    Italija

                                    Fabiola LEUZZI

                                    Fabrizio MONACO
                                    Pier Paolo MASCIOCCHI

            2 straipsnis
            Narius ir pakaitinius narius, kurių kandidatūros dar nėra pateiktos, Taryba paskirs vėliau.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2022 m. liepos 12 d.

                  Tarybos vardu

                  Pirmininkas

               Z. STANJURA

            (1)  OL C 218, 2003 9 13, p. 1.

            (2)  2022 m. vasario 24 d. Tarybos sprendimas, kuriuo skiriami Darbuotojų saugos ir sveikatos patariamojo komiteto nariai ir pakaitiniai nariai (OL C 92, 2022 2 25, p. 1).